钦定古今图书集成/理学汇编/文学典/第097卷 > 周鼎
## 钦定古今图书集成/理学汇编/文学典/第097卷 > 周鼎

按《列朝诗集》，“鼎字伯器，嘉善人。博极经史，为弟子师。
例当以掾曹得官，谢病归。正统中，大征闽寇，沭阳伯
金忠参赞军务，辟置幕下，议进取方略，多见用。尝与
千户龚遂奇从数骑入尤溪山寨，降其众而还，幕府
不知也。寇平，遇土木之难，格其赏。久之，授沭阳典史，
坐累下狱。事白致仕，以老寿终。沭阳师次杭州，四明”
章文仲来谒曰：“闻幕下有周鼎奇才，愿与之角”沭阳。
出《南征》百韵诗朗诵一遍，各书一通上之，不遗一字。
伯器曰：“能从末句倒诵至前乎？”章谢曰：“服矣。”罢官后，
乘小舟遨游三吴，卖文为活。吴中墓志谱谍，皆出其
手，造请填咽。晚年起家为富翁，年近九十，修《杭州志》。
灯下书蝇头字，界画乌阑，信手与目，不折纸为范，毫
发不爽。门人最有名者《松陵史鉴》，用柳文例志其墓
曰《桐村茧室记》，盖石文。